**NARAVOSLOVJE 6. razred**

**POUK NA DALJAVO (DOMA), ponedeljek, 1. 6. 2020**

Razvrščanje rastlin v sistem

**Navodila za učence**

V petek, 29. 5. 2020, ste si prebrali zakaj rastline uvrščamo v sistem. Danes za začetek ponovi.

Ponovi

* Kdaj je pri rastlinah razmnoževanje uspešno?
* Zakaj uporabljamo znanstvena imena?
* Kdo je uvedel znanstveno poimenovanje vrst?

Čeprav imamo živa bitja nekatere skupne lastnosti, se po mnogočem tudi razlikujemo: po velikosti, zgradbi telesa, živimo v različnih okoljih, na različne načine pridobivamo hrano itd.

**Danes** pa bomo **spoznali** kakorastline razvrščamo v sistematske kategorije.

V **učbeniku** na **str. 107** si preberi **Razvrščanje rastlin**. V **zvezek** si zapiši naslov Razvrščanje rastlin v skupine in prepiši zapis v zvezek.

Na spletni strani i-učbeniki naravoslovje 6 si oglej animacijo kako uvrščamo v sistem navadni šipek

<https://eucbeniki.sio.si/nar6/1552/index2.html>

*Razlaga*

**Razlikovanje rastlin**

Spoznali smo raznolike oblike cvetov, semen in plodov. Rastline lahko razlikujemo tudi po obliki listov. List z enotno listno ploskvijo je **enostavni**. List, ki je sestavljen iz lističev, imenujemo **sestavljeni list**. Listi se razlikujejo tudi po obliki **listnega roba** in razporeditvi **listnih žil**.

Živa bitja pripadamo različnim vrstam. Pripadniki iste **vrste** so si med seboj sorodni in imajo veliko značilnosti, po katerih se razlikujejo od pripadnikov drugih vrst. Vrste, ki so med seboj sorodne in so si običajno tudi podobne, združujemo v **rod**.

Pripadniki iste vrste se med seboj lahko uspešno razmnožujejo in imajo plodne potomce, ne morejo pa se uspešno razmnoževati s pripadniki drugih vrst.

Tudi če vsa živa bitja ustrezno znanstveno poimenujemo, dobimo nepregledno množico vrst. Zato vrste na podlagi kriterijev razvrščamo v **biološki sistem**, ki ima ustrezne skupine oz. **sistematske kategorije**. Osnovna sistematska kategorija je vrsta. Vse vrste rastlin uvrščamo v kraljestvo rastlin.



**ZAKAJ JE SORODNOST NAJPOMEMBNEJŠI KRITERIJ ZA RAZVRŠČANJE?**

Vse danes živeče vrste so se razvile iz prej živečih vrst. Vrste imajo torej skupnega prednika in so si torej bolj ali manj sorodne. Bolj kot so si vrste sorodne, v nižjo sistematsko kategorijo so uvrščene. Npr. vrste znotraj družine trav so si med seboj bolj podobne, kot so podobne vrstam družine lilijevk, čeprav obe družini uvrščamo v razred enokaličnic.

***Zapis v zvezek, ponedeljek, 1. 6. 2020***

**RAZVRŠČANJE RASTLIN V SKUPINE**

Organizmi, ki so si zelo podobni in imajo veliko skupnih značilnosti, pripadajo isti vrsti. Le pripadniki iste vrste se lahko med seboj razmnožujejo in imajo plodne potomce, ne morejo pa se uspešno razmnoževati z organizmi drugih vrst.

*Primer:*

|  |  |
| --- | --- |
| Kraljestvo | Rastline |
| Deblo | **Kritosemenke** |
| Razred | **Dvokaličnice** |
| Red | **Košarnice** |
| Družina | **Nebinovke** |
| Rod | **Marjetica** |
| Vrsta | **Navadna marjetica** |